149. löggjafarþing 2018–2019.

Þingskjal 1426 — 875. mál.

Frumvarp til laga

um breytingu á lögum um mat á umhverfisáhrifum,
nr. 106/2000, með síðari breytingum (vindbú).

Flm.: Inga Sæland, Guðmundur Ingi Kristinsson.

1. gr.

Liður 3.24 í 1. viðauka við lögin orðast svo:

A	B	C
3.24	Stöðvar sem nýta vindafl til raforkuframleiðslu (vindbú) með 2 MW uppsett rafafl eða meira.	X

2. gr.

Lög þessi öðlast þegar gildi.

Greinargerð.

Í gildandi lögum falla stöðvar sem nýta vindafl til raforkuframleiðslu (vindbú) með upp
sett rafafl 2 MW eða meira í flokk B í 1. viðauka. Af því leiðir að ekki er skylt að fram
kvæma mat á umhverfisáhrifum við þær framkvæmdir. Framkvæmdir við gerð á slíkum vind
búum kunna að hafa í för með sér veigamikil áhrif á lífríki og náttúru. Þá geta vindmyllur með slíkri aflgetu náð töluverðri stærð og því verið áberandi í umhverfinu sem eitt og sér get
ur valdið ýmiss konar röskunum. Því er lagt til að stöðvar sem nýta vindafl til raforkufram
leiðslu (vindbú) með uppsett rafafl 2 MW eða meira falli undir flokk A í 1. viðauka og verði því ávallt háðar mati á umhverfisáhrifum.